Bongasin netistä jutun, jossa kerrottiin, että Taksiliiton Valopilkkutaksi-kampanja halutaan sensuroida Punaisen Ristin vaatimuksesta. En ollut uskoa näkemääni, joten soitin Taksiliittoon ja varmistin asian. Ja juuri niin se on. Oheisessa kuvassa on kampanjalogo, joka on Punaisen Ristin mielestä liian samankaltainen heidän omaan logoonsa nähden. Jokainen voi vertailla näitä kahta logoa kuvista ja vetää omat johtopäätöksensä samankaltaisuuksista.

Asian ei kyllä sinänsä pitäisi yllättää ketään, sillä Punainen Risti on aiemmin vaatinut esimerkiksi yleiseksi ensiapusymboliksi miellettyä punaista ristiä pois tietokonepelien medikittien kyljestä. Näkisin Punaisen Ristin mieluummin keskittyvän tällä hetkellä taifuuniuhrien auttamiseen kuin suomalaisen taksikampanjan vastustamiseen.

Janne Paalijärvi

Päivitys 2013-11-13 klo 18.22: http://www.valopilkkutaksi.fi/ on nyt ihan oikeasti sensuroitu vanhoista kampanjalogoista.

﻿